Document ID: 32013D0756

SKLEP SVETA
z dne 2. decembra 2013
o določitvi stališča, ki ga bo zavzela Evropska unija v Odboru za vladne nabave v zvezi s sklepi o izvajanju nekaterih določb Protokola o spremembi Sporazuma o vladnih nabavah
(2013/756/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
ob upoštevanju predloga Evropske komisije,
ob upoštevanju naslednjega:
(1)
Pogajanja o reviziji Sporazuma STO o vladnih nabavah (GPA iz leta 1994) so se začela januarja 1999 na podlagi člena XXIV:7(b) in (c) GPA iz leta 1994.
(2)
Pogajanja je izvedla Komisija po posvetovanju s posebnim odborom, ustanovljenim s členom 207(3) Pogodbe o delovanju Evropske unije.
(3)
V okviru navedenih pogajanj so pogajalci 30. marca 2012 dosegli sporazum o Protokolu o spremembi Sporazuma o vladnih nabavah (v nadaljnjem besedilu: Protokol) ter o sedmih sklepih, ki jih mora sprejeti Odbor za vladne nabave, ki bi sprožili izvajanje nekaterih določb Protokola, takoj ko ta začne veljati. Navedeni sklepi so: (i) Sklep Odbora za vladne nabave o zahtevah glede obveščanja v skladu s členoma XIX in XXII Sporazuma; (ii) Sklep Odbora za vladne nabave o sprejetju delovnih programov; (iii) Sklep Odbora za vladne nabave o delovnem programu o malih in srednjih podjetjih; (iv) Sklep Odbora za vladne nabave o delovnem programu za zbiranje in sporočanje statističnih podatkov; (v) Sklep Odbora za vladne nabave o delovnem programu o trajnostnem naročanju; (vi) Sklep Odbora za vladne nabave o delovnem programu o izključitvah in omejitvah v prilogah pogodbenic; (vii) Sklepa o delovnem programu o varnostnih standardih pri mednarodnih naročilih (v nadaljnjem besedilu skupaj imenovani: sklepi);
(4)
Postopek za začetek učinkovanja sporazuma, doseženega 30. marca 2012, zahteva, da Odbor o vladnih nabavah na svoji prvi seji po začetku veljavnosti Protokola sprejme odločitev o potrditvi sklepov in začetku njihove veljavnosti na dan začetka veljavnosti Protokola.
(5)
Ker sklepi olajšujejo izvajanje načel revidiranega GPA iz leta 1994 in prispevajo k odpravi diskriminatornih praks, bo sprejetje sklepov nadalje olajšalo odpiranje vladnih nabav.
(6)
Zato je primerno določiti stališče, ki se zavzame v imenu Unije v Odboru za vladne nabave v zvezi s sklepi o izvajanju nekaterih določb Protokola -
SPREJEL NASLEDNJI SKLEP:
Člen 1
Stališče, ki se zavzame v imenu Evropske unije v Odboru za vladne nabave, je potrditev sprejetja naslednjih sklepov:
(i)
Sklep Odbora za vladne nabave o zahtevah glede obveščanja v skladu s členoma XIX in XXII Sporazuma;
(ii)
Sklep Odbora za vladne nabave o sprejetju delovnih programov;
(iii)
Sklep Odbora za vladne nabave o delovnem programu o malih in srednjih podjetjih;
(iv)
Sklep Odbora za vladne nabave o delovnem programu za zbiranje in sporočanje statističnih podatkov;
(v)
Sklep Odbora za vladne nabave o delovnem programu o trajnostnem naročanju;
(vi)
Sklep Odbora za vladne nabave o delovnem programu o izključitvah in omejitvah v prilogah pogodbenic;
(vii)
Sklep o delovnem programu o varnostnih standardih pri mednarodnih naročilih;
in dogovor o začetku veljavnosti navedenih sklepov na dan začetka veljavnosti Protokola o spremembi GPA iz leta 1994.
To stališče izrazi Komisija.
Besedilo sklepov je priloženo temu sklepu.
Člen 2
Ta sklep začne veljati na dan sprejetja.
V Bruslju, 2. decembra 2013

Labels: 4
19
5
10
3
12